Hronologija historije islama (6. vijek)
Hronologija historije islama 6. vijeka obuhvata najznačajnije događaje u historiji islama tokom 6. vijeka a koji su u znatnoj mjeri uticali na historiju ljudskog roda a pogotovo značajan trag su ostavili na muslimanski svijet tj. Ummet. Hronologija nije potpuna. 570: Rođenje Muhammeda, posljednjeg poslanika u islamu; 570: Smrt Abdullaha, Muhammedovog oca; 573: Rođenje Ebu-Bekra, jednog od prvih muslimana i jednog od najvažnijih ashaba i uopće ličnosti u islamu, prvog od četverice pravednih halifa; 576: Smrt Amine bint Vehb, Muhammedove majke; 576: Rođenje Osmana ibn Affana, jednog od najvažnijih ashaba i trećeg od četverice pravedni halifa; 578: Smrt Abdul-Muttaliba, Muhamedovog djeda (po očevoj strani); 582: Rođenje Omera, drugog po redu pravednog halife, jednog od najvažnijih ashaba i općenito važne ličnosti u historiji islama; 582: Muhammedov put u Šam sa amidžom Ebu-Talibom. Tokom tog putovanja susreću Bahira, kršćanskog nestorijanskog monaha koji prepoznaje znakove poslanstva na Muhammedu, kao što je bilo objavljeno u prijašnjim objavama. Ti znakovi ga tjeraju da istražuje oznake poslanika, znakove za koje se vjeruje da su ih imali svi poslanici iz Ibrahimove loze; 594: Muhammed počinje kao trgovac da radi za Hatidžu bint Huvejlid, svoju buduću suprugu. Predvodio je njene trgovačke karavane u Siriju i nazad. 595: Muhammed ženi Hatidžu; 599: Rođenje Alije ibn Ebu-Taliba, Muhammedovog rođaka i zeta u Mekki. Bio je četvrti, posljednji pravedni halifa i jedan od najznačajnijih ashaba.